pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ทส. เป็นประธานการประชุมมอบนโยบายการปรับโครงสร้างอัตรากำลัง กรมทรัพยากรน้ำ
วันจันทร์ที่ 26 สิงหาคม 2562
รมว.ทส. เป็นประธานการประชุมมอบนโยบายการปรับโครงสร้างอัตรากําลัง กรมทรัพยากรน้ํา
รมว.ทส. เป็นประธานการประชุมมอบนโยบายการปรับโครงสร้างอัตรากําลัง กรมทรัพยากรน้ํา
รมว.ทส. เป็นประธานการประชุมมอบนโยบายการปรับโครงสร้างอัตรากําลัง กรมทรัพยากรน้ํา
วันจันทร์ที่ 26 สิงหาคม 2562 เวลา 09.00 น. นายวราวุธ  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมมอบนโยบายการปรับโครงสร้างอัตรากําลัง กรมทรัพยากรน้ํา
ทั้งนี้มีนายภาดล  ถาวรกฤชรัตน์ ผู้ตรวจราชการกระทรวงทรัพยากรธรรมชาติและสิ่งแวดล้อมพร้อมด้วยรองอธิบดีกรมทรัพยากรน้ําและคณะผู้บริหารกรมทรัพยากรน้ําเข้าร่วมประชุม ณ ห้องประชุม ชั้น 20 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-ไปเที่ยวแบบ New Normal
วันเสาร์ที่ 25 กรกฎาคม 2563
ไปเที่ยวแบบ New Normal
5 ข้อปลอดภัย
-หมั่นล้างมือ
-สวมหน้ากาก
-เว้นระยะห่าง
-ไม่ไปในที่แออัด
-สแกนผ่านไทยชนะ
รัฐบาลไทย-ข่าวทำเนียบรัฐบาล-ธ.ก.ส. พร้อมโอนเงินช่วยเหลือค่าเก็บเกี่ยว และปรับปรุงคุณภาพข้าวแก่เกษตรกรรายย่อย
วันอังคารที่ 18 กันยายน 2561
ธ.ก.ส. พร้อมโอนเงินช่วยเหลือค่าเก็บเกี่ยว และปรับปรุงคุณภาพข้าวแก่เกษตรกรรายย่อย
ธ.ก.ส. พร้อมโอนเงินโครงการช่วยเหลือค่าเก็บเกี่ยวและปรุงปรับคุณภาพข้าวให้แก่เกษตรกรรายย่อยผู้ปลูกข้าว ปีการผลิต 2561/62 ทั่วประเทศกว่า 4.05 ล้านราย วงเงินกว่า 57,000 ล้านบาท โดยเบื้องต้นจ่ายไปแล้วกว่า 1,400 ล้านบาท จํานวนเกษตรกร 84,000 ราย
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์ (ธ.ก.ส.) เปิดเผยว่า ธ.ก.ส.ได้ดําเนินโครงการช่วยเหลือค่าเก็บเกี่ยวและปรับปรุงคุณภาพข้าวให้แก่เกษตรกรรายย่อยผู้ปลูกข้าวปีการผลิต 2561/62 ตามมติคณะรัฐมนตรี เมื่อวันที่ 24 กรกฎาคม 2561 ซึ่งได้เห็นชอบให้ความช่วยเหลือแก่เกษตรกรผู้ปลูกข้าวหอมมะลิ ข้าวเหนียว ข้าวเจ้าและข้าวปทุมธานี 1 ที่ได้ขึ้นทะเบียนผู้ปลูกข้าวกับกรมส่งเสริมการเกษตร ปีการผลิต 2561/62 ในอัตราไร่ละ 1,500 บาท รายละไม่เกิน 12 ไร่ รวมครัวเรือนละไม่เกิน18,000 บาท ซึ่งมีเป้าหมายเกษตรกรที่ได้รับประโยชน์กว่า 4.05 ล้านราย พื้นที่การผลิต 38 ล้านไร่ วงเงิน 57,722 ล้านบาท โดยปัจจุบันได้มีการมอบเงินช่วยเหลือค่าเก็บเกี่ยวให้แก่เกษตรกรแล้วกว่า 84,000 ราย เป็นเงินกว่า 1,400 ล้านบาท ซึ่ง ธ.ก.ส.จะเร่งให้ความช่วยเหลือแก่เกษตรกรให้ครบถ้วนตามนโยบายของรัฐบาลต่อไป
สําหรับพื้นที่จังหวัดนครสวรรค์ ธ.ก.ส. ได้ดําเนินการช่วยเหลือเกษตรกรตามโครงการดังกล่าวไปแล้ว 43,827 ราย เป็นเงินกว่า 745.8 ล้านบาท ทั้งนี้ เกษตรกรซึ่งมีพื้นที่ที่ได้รับความเสียหายจากภัยธรรมชาติ ซึ่งรัฐบาลได้จัดสรรงบประมาณเพื่อช่วยเหลือไปแล้ว จะต้องนําส่วนที่เสียหายมาหักลบออกจากพื้นที่เพาะปลูกทั้งหมดก่อน ทั้งนี้ การจ่ายเงินเพื่อช่วยเหลือค่าเก็บเกี่ยวและปรับปรุงคุณภาพข้าว ปีการผลิต 2561/62 มีระยะเวลาดําเนินโครงการตั้งแต่วันที่ 1 กันยายน 2561 ถึงวันที่ 30 กันยายน 2562
รัฐบาลไทย-ข่าวทำเนียบรัฐบาล-ธ.ก.ส.ออกสินเชื่อฉุกเฉินให้ผู้ได้รับผลกระทบจากการแพร่ระบาดของ เชื้อไวรัส COVID-19 เปิดลงทะเบียนผ่าน LINE BAAC Family 15เมษายนนี้ [กระทรวงการคลัง]
วันศุกร์ที่ 3 เมษายน 2563
ธ.ก.ส.ออกสินเชื่อฉุกเฉินให้ผู้ได้รับผลกระทบจากการแพร่ระบาดของ เชื้อไวรัส COVID-19 เปิดลงทะเบียนผ่าน LINE BAAC Family 15เมษายนนี้ [กระทรวงการคลัง]
ธ.ก.ส.ออกมาตรการช่วยเหลือผู้ได้รับผลกระทบจากการแพร่ระบาดของเชื้อไวรัสโคโรนา 2019 (COVID-19) โดยสนับสนุนสินเชื่อฉุกเฉินเพื่อเป็นค่าใช้จ่ายสําหรับผู้ได้รับผลกระทบ ในอัตราดอกเบี้ยคงที่ร้อยละ 0.1 ต่อเดือน รายละไม่เกิน 10,000 บาท ชําระคืนไม่เกิน 2 ปี 6 ด.
ธ.ก.ส. ออกมาตรการช่วยเหลือผู้ที่ได้รับผลกระทบจากการแพร่ระบาดของเชื้อไวรัสโคโรนา 2019 (COVID-19) โดยสนับสนุนสินเชื่อฉุกเฉินเพื่อเป็นค่าใช้จ่ายสําหรับผู้ได้รับผลกระทบ ในอัตราดอกเบี้ยคงที่ร้อยละ 0.1 ต่อเดือน รายละไม่เกิน 10,000 บาทชําระคืนไม่เกิน 2 ปี 6 เดือนไม่ต้องใช้หลักประกันปลอดชําระคืนต้นเงินและดอกเบี้ยใน 6 เดือนแรกเปิดรับลงทะเบียนออนไลน์ 15 เมษายนนี้ ผ่านทาง LINE BAAC Family
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า จากสถานการณ์การแพร่ระบาดของเชื้อไวรัสโคโรนา 2019 (COVID-19) ก่อให้เกิดผลกระทบต่อประชาชนและ เศรษฐกิจของประเทศเป็นอย่างมาก เพื่อให้ความช่วยเหลือผู้ที่ได้รับผลกระทบจากสถานการณ์ดังกล่าว ธ.ก.ส.จึงได้จัดโครงการสนับสนุนสินเชื่อฉุกเฉินวงเงิน 20,000 ล้านบาทเพื่อช่วยบรรเทาภาระค่าใช้จ่ายจําเป็นและฉุกเฉินในครัวเรือนโดยมีกลุ่มเป้าหมาย คือ เกษตรกรและครอบครัวของเกษตรกรในอัตราดอกเบี้ยคงที่เพียงร้อยละ 0.1 ต่อเดือน วงเงินกู้รายละไม่เกิน 10,000 บาทกําหนดชําระคืนไม่เกิน 2 ปี 6 เดือนนับจากวันกู้ ไม่ต้องใช้หลักประกันและสามารถแบ่งงวดชําระได้ตามความสามารถในการชําระคืน เช่นกรณีรายเดือน งวดละ 429.17 บาท ราย 3 เดือนงวดละ 1,287.50 บาท และราย 6 เดือนงวดละ 2,575 บาทโดยปลอดชําระคืนต้นเงินและดอกเบี้ยใน 6 เดือนแรก นับจากวันกู้เริ่มเปิดให้บริการขอสินเชื่อตั้งแต่วันที่ 15 เมษายน2563 นัดทําสัญญาตั้งแต่วันที่ 7 พฤษภาคม เป็นต้นไป จนถึง 30 ธันวาคม 2563
ทั้งนี้ ธนาคารเปิดรับลงทะเบียนเข้าร่วมโครงการฯ ผ่านช่องทาง LINE BAAC Family โดยสามารถเพิ่มเพื่อนด้วยการสแกนQR Code หรือค้นหาเพื่อนด้วย ID : @baacfamilyได้ตั้งแต่บัดนี้เป็นต้นไปและเริ่มลงทะเบียนพร้อมกันในวันที่ 15 เมษายน 2563 เป็นต้นไป และเมื่อเข้าสู่การลงทะเบียนตามช่องทางข้างต้นแล้ว กดเลือกเมนู “COVID-19” และกรอกรายละเอียดตามเมนูที่กําหนดโดยรอรับนัดหมายจากธนาคารทาง SMS พร้อมเตรียมหลักฐานบัตรประชาชน สําเนาบัตรประชาชน กรณียังไม่ได้เป็นลูกค้า ธ.ก.ส. มาก่อน เบอร์โทรศัพท์มือถือของตนเองและข้อมูลบุคคลอื่นที่ติดต่อแทนได้เมื่อนัดหมายทําสัญญาและผ่านขั้นตอนการพิจารณาอนุมัติสินเชื่อแล้ว ธนาคารจะส่ง SMS แจ้งผลกรณีอนุมัติจะโอนเงินเข้าบัญชีเงินฝากโดยตรงภายใน 1วัน และท่านสามารถถอนเงินสดผ่านตู้ ATM โดยใช้บัตร ATM บัตรเดบิต หรือบริการกดเงินไม่ใช้บัตรผ่านแอปพลิเคชัน ธ.ก.ส. A-Mobile
ทั้งนี้ เพื่ออํานวยความสะดวกในการให้บริการและร่วมปฏิบัติตามหลักการเว้นระยะห่างทางสังคม (Social Distancing)ผู้ประสงค์เข้าร่วมโครงการไม่ต้องเดินทางมาที่สาขา แต่สามารถลงทะเบียนเข้าร่วมโครงการได้ทางLINE BAAC Familyโดยในช่วงระหว่างรอเปิดลงทะเบียน ท่านสามารถเพิ่มเพื่อนทางช่องทาง LINE ไว้ก่อนได้ กรณีไม่มีสมาร์ทโฟนของตนเอง สามารถใช้งานผ่านสมาร์ทโฟนของบุคคลใกล้ชิด อาทิ บุตรธิดา พี่น้อง หรือญาติสนิท แทนได้หรือติดต่อสอบถามรายละเอียดเพิ่มเติมของโครงการฯ ได้ที่ Call Center 02 555 0555
รัฐบาลไทย-ข่าวทำเนียบรัฐบาล-ขายของแพง เจอเป็นจับ ปรับเป็นแสน
วันจันทร์ที่ 16 กันยายน 2562
ขายของแพง เจอเป็นจับ ปรับเป็นแสน
..
การขายสินค้าเกินราคาหรือขึ้นราคาสินค้าโดยไม่ได้รับอนุญาต ถือเป็นการเอาเปรียบผู้บริโภค หากพบเห็นการจําหน่ายสินค้าในราคาที่ไม่เป็นธรรม แจ้งสายด่วนกรมการค้าภายใน 1569 เพื่อดําเนินการตามกฎหมายขั้นเด็ดขาดทันที
รัฐบาลไทย-ข่าวทำเนียบรัฐบาล-ปมท.สั่งด่วน ผวจ.- นอภ.ภาคใต้ เร่งให้ความช่วยเหลือ ปชช.ที่ประสบอุทกภัยตามแผนบริหารจัดการ ย้ำขอให้ผู้นำท้องที่และท้องถิ่นลงพื้นที่ดูแลพี่น้องประชาชนด้วยตนเองอย่างใกล้ชิด
วันอังคารที่ 6 ธันวาคม 2559
ปมท.สั่งด่วน ผวจ.- นอภ.ภาคใต้ เร่งให้ความช่วยเหลือ ปชช.ที่ประสบอุทกภัยตามแผนบริหารจัดการ ย้ําขอให้ผู้นําท้องที่และท้องถิ่นลงพื้นที่ดูแลพี่น้องประชาชนด้วยตนเองอย่างใกล้ชิด
ปลัดกระทรวงมหาดไทย สั่งด่วน ผู้ว่าฯ - นายอําเภอภาคใต้ เร่งให้ความช่วยเหลือประชาชนที่ประสบอุทกภัยตามแผนบริหารจัดการ ย้ําขอให้ผู้นําท้องที่และท้องถิ่นลงพื้นที่ดูแลพี่น้องประชาชนด้วยตนเองอย่างใกล้ชิด
วันนี้ (3 ธ.ค59) นายกฤษฎา บุญราช ปลัดกระทรวงมหาดไทย ได้สั่งการด่วนที่สุดถึงผู้ว่าราชการจังหวัด นายอําเภอ กํานัน ผู้ใหญ่บ้าน และผู้บริหารองค์กรปกครองส่วนท้องถิ่นในพื้นที่ภาคใต้ เตรียมพร้อมให้ความช่วยเหลือพี่น้องประชาชนที่ประสบอุทกภัยในพื้นที่หลังจากมีฝนตกหนักถึงหนักมากในหลายพื้นที่อย่างต่อเนื่อง เนื่องจากได้รับอิทธิพลจากหย่อมความกดอากาศต่ํากําลังแรงที่พัดผ่านพื้นที่ภาคใต้ ตั้งแต่ 1 ธ.ค.59 ที่ผ่านมา
โดยปลัดกระทรวงมหาดไทยได้เน้นย้ําและให้ข้อแนะนําในการบริหารจัดการเพื่อดูแลช่วยเหลือประชาชนที่ประสบอุทกภัยให้ได้อย่างมีประสิทธิภาพ ดังนี้
1. ให้กําหนดพื้นที่ปฎิบัติการให้ชัดเจน โดยให้แบ่ง "พื้นที่ประสบภัย" หรือ "คาดว่าจะประสบภัย" ให้ชัดเจนว่าอยู่บริเวณไหนและแนวโน้มของสถานการณ์จะลุกลามหรือขยายพื้นที่ต่อเนื่องไปบริเวณใดบ้าง
2. กําหนดวิธีการช่วยเหลือ หรือบรรเทาภัยให้เหมาะสม สอดคล้องกับพื้นที่เกิดเหตุเช่น บริเวณพื้นราบเชิงเขาต้องเตรียมอุปกรณ์ช่วยเหลือ กรณีดินโคลนถล่ม หรือพื้นที่ราบลุ่มริมแม่นํา้ต้องเตรียมเรือ ส่วนพื้นที่ชุมชนให้จัดหาเครื่องสูบน้ําเพื่อสูบระบายน้ําออกจากพื้นที่ เป็นต้น
3. กําหนดหน่วย หรือผู้รับผิดชอบแต่ละพื้นที่ให้ชัดเจนว่าพื้นไหนใครหรือหน่วยใดเป็นผู้รับผิดชอบ เช่น ระหว่างองค์กรปกครองส่วนท้องถิ่น กับหน่วยราชการภูมิภาค และส่วนกลาง หรือภาคเอกชน เป็นต้น
4. การจัดลําดับความสําคัญของการช่วยเหลือหรือเยียวยาประชาชนที่ได้รับผลกระทบจากอุทกภัย เช่น การนําประชาชนหรือช่วยเหลือประชาชนจากพื้นที่ที่น้ําท่วมสูง การแจกจ่ายน้ําเครื่องดื่ม อาหาร เครื่องนุ่งห่ม อุปกรณ์ที่จําเป็นของผู้ประสบภัย เป็นต้น
5. กําหนดตัวผู้มีอํานาจบัญชาการหรือมีอํานาจตัดสินใจให้ชัดเจน
6. จัดตั้งผู้รับผิดชอบในการสื่อสารหรือประชาสัมพันธ์ชี้แจงในเรื่องต่างๆที่ส่วนราชการได้ลงไปดูแลช่วยเหลือประชาชนอย่างใกล้ชิดแล้วเพื่อให้สาธารณชนทราบทุกช่องทางและทุกระยะด้วย
7. ให้รายงานแผนเตรียมความพร้อมในการปฎิบัติตามหัวข้อข้างต้นให้ชัดเจนเพื่อให้ผู้รับรายงานในส่วนกลางทราบ และเห็นภาพของการปฎิบัติของหน่วยในพื้นที่ซึ่งจะทําให้ผู้บังคับบัญชาในส่วนกลางสามารถสั่งการหรือสนับสนุนหน่วยปฎิบัติในพื้นที่ได้ถูกต้องเหมาะกับสถานการณ์ในพื้นที่
ทั้งนี้ ได้เน้นย้ําให้ผู้ว่าราชการจังหวัด และนายอําเภอ รวมทั้งผู้บริหารองค์กรปกครองท้องถิ่นในฐานะหัวหน้าส่วนราชการภูมิภาคและผู้ที่ได้รับความไว้วางใจจากประชาชนในท้องถิ่น ลงไปดูแลพี่น้องประชาชนและตรวจพื้นที่เกิดเหตุด้วยตนเองให้เป็นประจําเพื่อจะได้ประเมินสถานการณ์และแก้ไขปัญหาได้ถูกต้อง พร้อมย้ําให้ทุกฝ่ายเร่งให้ความช่วยเหลือประชาชนผู้ประสบภัยที่ได้รับความเดือดร้อนอย่างเต็มที่
ครั้งที่ 230/2559
รัฐบาลไทย-ข่าวทำเนียบรัฐบาล-ที่ประชุมรมว.กห.อาเซียน รับรองแถลงการณ์ความร่วมมือด้านความมั่นคง รับมือภัยจากโรคระบาด
วันพุธที่ 19 กุมภาพันธ์ 2563
ที่ประชุมรมว.กห.อาเซียน รับรองแถลงการณ์ความร่วมมือด้านความมั่นคง รับมือภัยจากโรคระบาด
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 19 ก.พ. 63 พล.อ.ชัยชาญ ช้างมงคล รมช.กห. เป็นผู้แทน นรม.และรมว.กห. เข้าร่วมประชุม รมว.กห. อาเซียนอย่างไม่เป็นทางการ (ADMM Retreat) ณ กรุงฮานอย สาธารณรัฐสังคมนิยมเวียดนาม
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 19 ก.พ. 63 พล.อ.ชัยชาญ ช้างมงคล รมช.กห. เป็นผู้แทน นรม.และรมว.กห. เข้าร่วมประชุม รมว.กห. อาเซียนอย่างไม่เป็นทางการ (ADMM Retreat) ณ กรุงฮานอย สาธารณรัฐสังคมนิยมเวียดนาม
ที่ประชุม โดย กห.เวียดนาม ได้เสนอแนวคิดหลัก “ Defence Cooperation for a Cohesive and Responsive ASEAN” เพื่อร่วมกันส่งเสริม ความแน่นแฟ้นและความพร้อมตอบสนองของอาเซียนในด้านความมั่นคง โดยคํานึงถึงปัจจัยด้านภูมิยุทธศาสตร์และภูมิรัฐศาสตร์ของภูมิภาค ผลักดันเสริมสร้างความร่วมมือทางทหารระหว่างประเทศสมาชิกอาเซียน เพื่อร่วมกันแก้ปัญหาความมั่นคงรูปแบบใหม่ โดยดํารงไว้ซึ่งความเป็นแกนกลางอาเซียน เคารพในอธิปไตยและหลักการฉันทามติ พร้อมทั้งหารือและแลกเปลี่ยนมุมมองด้านความมั่นคงร่วมกัน โดย พล.อ.ชัยชาญ’ รมช.กห. ได้ย้ําความสําคัญ ในการเสริมสร้างความไว้เนื้อเชื่อใจและความร่วมมือที่เป็นรูปธรรมระหว่างอาเซียนกับประเทศมหาอํานาจ และการเสริมสร้างขีดความสามารถในการพึ่งพาตนเองที่ยั่งยืน โดยเฉพาะการเสริมสร้างความร่วมมือด้านอุตสาหกรรมป้องกันประเทศของอาเซียน ในการวางรากฐานให้มีความมั่นคงร่วมกัน รวมทั้งด้านกิจการอวกาศของอาเซียน ซึ่งถือเป็นความท้าทายด้านความมั่นคง ที่จําเป็นต้องแสวงหาความร่วมมือกันมากขึ้น
โดยสรุปภาพรวม อาเซียนต้องการความร่วมมืออย่างเป็นเอกภาพและการพิจารณาร่วมกันอย่างละเอียดรอบคอบมากขึ้น บนพื้นฐานความเป็นแกนกลางของอาเซียน รวมทั้งการผลักดันให้อาเซียนมีบทบาทความร่วมมือกับองค์การสหประชาชาติมากขึ้น ในภารกิจรักษาสันติภาพและการให้ความช่วยเหลือด้านมนุษยธรรม ขณะเดียวกัน อาเซียนยังมีความกังวลกับปัญหาความมั่นคงของภูมิภาคที่ต้องร่วมกันรับมือ เช่น การรุกล้ําน่านน้ําในทะเลจีนใต้ การก่อการร้าย และความมั่นคงทางไซเบอร์ จากปัญหา Fake News
โดยเฉพาะการเผชิญหน้ากับปัญหาภัยจากโรคระบาดที่กําลังเกิดขึ้น ซึ่งที่ประชุมเห็นชอบและได้รับรองแถลงการณ์ร่วมว่าด้วยความร่วมมือด้านความมั่นคงในการรับมือกับภัยจากโรคระบาด แสดงถึงความมุ่งมั่นร่วมมือกันสนับสนุนหน่วยงานสาธารณสุข ด้วยการบูรณาการและเพิ่มระดับความร่วมมือของกลไกหน่วยแพทย์ทหาร โดยมีศูนย์แพทย์ทหารอาเซียน เป็นศูนย์กลางประสานการฝึกร่วมและการปฏิบัติร่วมกัน
รัฐบาลไทย-ข่าวทำเนียบรัฐบาล-ประโยชน์ของการตรวจแล็บ เพื่ออะไร ??
วันอาทิตย์ที่ 22 มีนาคม 2563
ประโยชน์ของการตรวจแล็บ เพื่ออะไร ??
เพื่ออะไรกันนะ
Q: ประโยชน์ของการตรวจแล็บ เพื่ออะไร ??
A: 1.เอาไว้วินิจฉัยรักษาโรค เพื่อแสดงว่าคนนี้เป็นโรคหรือไม่เป็นโรค วิธีที่เป็นมาตรฐานใช้ทั่วโลก คือการตรวจหาเชื้อในทางเดินหายใจ หากผลแสดงว่าเจอเชื้อ แปลว่าเป็นโรค ก็ให้การรักษา และเมื่อให้การรักษาแล้วเชื้อหายหรือหมดไปหรือไม่ 2.เฝ้าระวัง ป้องกัน ควบคุมโรค กรณีพบผู้ที่มีเชื้อ ก็จะต้องเฝ้าระวังป้องกันไม่ให้ไปแพร่เชื้อต่อให้คนอื่น ก็จะมีมาตรการกักตัว หรือแยกกัก 3.เป็นข้อมูลเชิงระบาดวิทยา เอาไว้ใช้ในการกําหนดมาตรการในการควบคุมโรคต่างๆ หรือประโยชน์ในการฉีดวัคซีน
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  5 มีนาคม 2562
วันอังคารที่ 5 มีนาคม 2562
สรุปข่าวการประชุมคณะรัฐมนตรี  5 มีนาคม 2562
พลเอก ประยุทธ์  จันทร์โอชา นายกรัฐมนตรี
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ พระราชทานผ้าพระกฐิน ให้การนิคมอุตสาหกรรมแห่งประเทศไทย
วันเสาร์ที่ 3 พฤศจิกายน 2561
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ พระราชทานผ้าพระกฐิน ให้การนิคมอุตสาหกรรมแห่งประเทศไทย
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ พระราชทานผ้าพระกฐิน ให้การนิคมอุตสาหกรรมแห่งประเทศไทย
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ พระราชทานผ้าพระกฐิน ให้การนิคมอุตสาหกรรมแห่งประเทศไทย โดยในวันนี้ (3 พฤศจิกายน 2561) นายพสุ โลหารชุน ปลัดกระทรวงอุตสาหกรรม ในฐานะประธานคณะกรรมการการนิคมอุตสาหกรรมแห่งประเทศไทย พร้อมด้วยนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย ผู้บริหาร และพนักงานการนิคมอุตสาหกรรมแห่งประเทศไทย น้อมนําไปถวายผ้าพระกฐิน ณ วัดศรีสุริยวงศาราม ตําบลหน้าเมือง อําเภอเมือง จังหวัดราชบุรี
รัฐบาลไทย-ข่าวทำเนียบรัฐบาล-รัฐบาลชวนเที่ยวงานวิถีไทยชายแดนใต้ กินดี อยู่ได้ เข้าใจกัน
วันศุกร์ที่ 17 มีนาคม 2560
รัฐบาลชวนเที่ยวงานวิถีไทยชายแดนใต้ กินดี อยู่ได้ เข้าใจกัน
รัฐบาลเชิญเที่ยวงานตลาดวิถีไทยชายแดนใต้ กินดี อยู่ได้ เข้าใจกัน ณ ตลาดคลองผดุงกรุงเกษม ทําเนียบรัฐบาล
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญเที่ยวงานตลาดวิถีไทยชายแดนใต้ กินดี อยู่ได้ เข้าใจกัน ตามนโยบายส่งเสริมให้เกษตรกรและผู้ประกอบการมีช่องทางจัดจําหน่ายถึงมือผู้บริโภคโดยตรงของนายกรัฐมนตรี โดยนําเสนอสุดยอดของดีจาก 5 จังหวัดชายแดนภาคใต้ ประกอบด้วย โซนผลิตภัณฑ์ของผู้ได้รับผลกระทบจากเหตุความไม่สงบและนวดแผนไทย โซนเสื้อผ้าเครื่องประดับตามวัฒนธรรมท้องถิ่นชายแดนใต้ โซนแดนสวรรค์สารพันของอร่อย ผลิตภัณฑ์แปรรูปทางการเกษตร เช่น ทุเรียนกวน กล้วยหิน ปลากุเลาเค็ม และโซนอาหารเด็ดหลากหลายเสน่ห์ใต้ชวนชิม เช่น ข้าวมันไก่เบตง ข้าวยํา ชาชัก ขนมพื้นบ้าน เป็นต้น ทั้งนี้ ผู้ที่สนใจเข้าร่วมงานได้ตั้งแต่วันนี้ – 24 มี.ค.60 ระหว่างเวลา 10.00 น. – 19.00 น. ณ ริมคลองผดุงกรุงเกษม ข้างทําเนียบรัฐบาล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ห่วงใยผู้โดยสารการบินไทยไปยุโรปตกค้าง กำชับดูแลช่วยเหลืออย่างเต็มที่ ล่าสุดการบินไทยบินตามปกติแล้ว
วันพฤหัสบดีที่ 28 กุมภาพันธ์ 2562
นายกฯ ห่วงใยผู้โดยสารการบินไทยไปยุโรปตกค้าง กําชับดูแลช่วยเหลืออย่างเต็มที่ ล่าสุดการบินไทยบินตามปกติแล้ว
พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดถึงกรณีที่บริษัทการบินไทย จํากัด (มหาชน) ได้ยกเลิกเที่ยวบินไปยังทวีปยุโรปวานนี้
พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดถึงกรณีที่บริษัทการบินไทย จํากัด (มหาชน) ได้ยกเลิกเที่ยวบินไปยังทวีปยุโรปวานนี้ เนื่องจากข้อจํากัดการบินเข้าน่านฟ้าของปากีสถาน ว่า พลเอก ประยุทธ์ จันทร์โอชา นายกรัฐมนตรี ห่วงใยผู้โดยสารที่ตกค้างหรือเกิดปัญหาติดขัดในการเดินทางราว 4,000 คน โดยได้กําชับให้กระทรวงคมนาคมและบริษัทการบินไทยดูแลช่วยเหลือผู้โดยสารอย่างเต็มที่ ซึ่งเบื้องต้นได้รับรายงานว่าบริษัทการบินไทยได้จัดให้ผู้โดยสารที่ออก Boarding Pass แล้ว เข้าพักในโรงแรมก่อนเนื่องจากไม่สามารถเดินทางได้ ส่วนผู้ที่ยังไม่ได้ออก Boarding Pass ได้แจ้งให้เดินทางกลับและติดตามข่าวสารจากทางบริษัทอย่างต่อเนื่อง
อย่างไรก็ตาม ล่าสุดนายกรัฐมนตรีทราบว่า วันนี้ (28 ก.พ.) ทางบริษัทการบินไทยได้เปิดทําการบินไปยุโรปตามปกติแล้ว โดยใช้เส้นทางการบินอื่นที่ไม่ผ่านน่านฟ้าของปากีสถาน แต่มีบางเส้นทางที่ยังจําเป็นต้องยกเลิก เช่น เส้นทางกรุงเทพฯ - ละฮอร์ (ไป - กลับ) ซึ่งทางบริษัทจะอํานวยความสะดวกและดูแลผู้โดยสารตามมาตรฐานสากล โดยยกเว้นค่าธรรมเนียมสําหรับการเปลี่ยนแปลงบัตรโดยสารในเส้นทางที่ได้รับผลกระทบตามเงื่อนไขที่บริษัทฯ กําหนด
ทั้งนี้ ขอให้ผู้โดยสารหรือผู้ที่ต้องการทราบข้อมูลที่เกี่ยวข้อง ติดตามข่าวสารอย่างใกล้ชิดได้ที่เว็บไซต์ thaiairways.com หรือ THAI Contact Center โทร. 0-2356-1111 ตลอด 24 ชั่วโมง
..........................................
สํานักโฆษก
รัฐบาลไทย-ข่าวทำเนียบรัฐบาล-มหาดไทยประชุมบูรณาการทุกหน่วยงานเตรียมความพร้อมเปิดตัวตลาดประชารัฐ 5 ธันวาคม พร้อมกันทั่วประเทศ เผยยอดประชาชนลงทะเบียนผู้ค้าแล้วกว่า 5.2 หมื่นราย
วันอังคารที่ 21 พฤศจิกายน 2560
มหาดไทยประชุมบูรณาการทุกหน่วยงานเตรียมความพร้อมเปิดตัวตลาดประชารัฐ 5 ธันวาคม พร้อมกันทั่วประเทศ เผยยอดประชาชนลงทะเบียนผู้ค้าแล้วกว่า 5.2 หมื่นราย
มหาดไทยประชุมบูรณาการทุกหน่วยงานเตรียมความพร้อมเปิดตัวตลาดประชารัฐ 5 ธันวาคม พร้อมกันทั่วประเทศ เผยยอดประชาชนลงทะเบียนผู้ค้าแล้วกว่า 5.2 หมื่นราย
วันนี้ (21 พ.ย.60) เวลา 13:00 น. ณ ห้องประชุมราชสีห์ อาคารศาลาว่าการกระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย เป็นประธานการประชุมหารือเตรียมความพร้อมการจัดแถลงข่าวและเปิดตัวโครงการตลาดประชารัฐ โดยมี ผู้แทนส่วนราชการ ผู้แทนหน่วยงาน และผู้เกี่ยวข้อง เข้าร่วมการประชุม
นายนิสิตฯ กล่าวว่า การประชุมในครั้งนี้ กระทรวงมหาดไทยและหน่วยงานที่เกี่ยวข้อง ได้ร่วมกันหารือเพื่อเตรียมความพร้อมในการแถลงข่าวเปิดตัวตลาดประชารัฐ ในวันที่ 1 ธันวาคม 2560 เวลา 10:00 น. ณ ศูนย์แถลงข่าว ตึกนารีสโมสร ทําเนียบรัฐบาล และการจัดพิธีเปิดงาน "ตลาดประชารัฐ สร้างโอกาส สร้างอาชีพ สร้างรายได้" ในวันอังคารที่ 5 ธันวาคม 2560 เวลา 10:00 น. ณ บริเวณตลาดคลองผดุงกรุงเกษม ข้างทําเนียบรัฐบาล โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประประธานในพิธี และในวันเดียวกันนี้ จะมีการเปิดตัวตลาดประชารัฐในส่วนภูมิภาค พร้อมกันทั่วประเทศ อย่างน้อยจังหวัดและอําเภอละ 1 แห่ง โดยมี ผู้ว่าราชการจังหวัด และนายอําเภอ เป็นประธานเปิดตลาดประชารัฐในพื้นที่อีกด้วย
นายนิสิตฯ กล่าวเพิ่มเติมว่า สําหรับยอดสะสมของผู้ลงทะเบียนตลาดประชารัฐ ณ ศูนย์ดํารงธรรมทั่วประเทศ และสํานักงานเขตในกรุงเทพมหานครทั้ง 50 เขต ตั้งแต่วันที่ 10-20 พฤศจิกายน 2560 มีพี่น้องประชาชนลงทะเบียนทั้งสิ้น 52,557 ราย โดยตลาดที่ได้รับความนิยมสูงสุด คือ 1. ตลาดประชารัฐคนไทยยิ้มได้ 32,475 ราย 2. ตลาดประชารัฐท้องถิ่นสุขใจ 26,001 ราย และ 3. ตลาดประชารัฐของดีจังหวัด 12,557 ราย
ในส่วนของประเภทสินค้าที่ประชาชนจะนํามาจําหน่าย 3 ลําดับแรก ได้แก่ 1. สินค้าเกษตร 12,430 ราย 2. อาหารพร้อมรับประทาน ข้าวแกง 12,072 ราย และ 3. ผัก ผลไม้ปลอดภัย 9,998 ราย
ในด้านประเภทของผู้ประกอบการ 3 ลําดับแรก ได้แก่ 1. พ่อค้า/แม่ค้า 24,798 ราย 2. เกษตรกร 12,363 ราย และ 3. ผู้มีรายได้น้อย 5,760 ราย
สําหรับพื้นที่/จังหวัดที่มีผู้มาลงทะเบียนสูงสุด 3 อันดับ คือ 1. กรุงเทพมหานคร 3,683 ราย 2. จังหวัดศรีสะเกษ 2,891 ราย และ 3. จังหวัดนครราชสีมา 2,776 ราย.
ครั้งที่ 177/2560
รัฐบาลไทย-ข่าวทำเนียบรัฐบาล-มหาดไทย 4.0 เตรียมนำร่องระบบการอนุญาตให้คนต่างด้าวซึ่งเป็นชนกลุ่มน้อย ออกนอกเขตพื้นที่จังหวัดด้วยระบบอิเล็กทรอนิกส์ 30 จุดทั่วประเทศ
วันพุธที่ 16 พฤษภาคม 2561
มหาดไทย 4.0 เตรียมนําร่องระบบการอนุญาตให้คนต่างด้าวซึ่งเป็นชนกลุ่มน้อย ออกนอกเขตพื้นที่จังหวัดด้วยระบบอิเล็กทรอนิกส์ 30 จุดทั่วประเทศ
มหาดไทย 4.0 เตรียมนําร่องระบบการอนุญาตให้คนต่างด้าวซึ่งเป็นชนกลุ่มน้อย ออกนอกเขตพื้นที่จังหวัดด้วยระบบอิเล็กทรอนิกส์ 30 จุดทั่วประเทศ
วันนี้ (16 พ.ค.61) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า กระทรวงมหาดไทย โดยกรมการปกครอง ได้ดําเนินโครงการพัฒนาประสิทธิภาพการอนุญาตให้คนต่างด้าวซึ่งเป็นชนกลุ่มน้อยออกนอกเขตพื้นที่จังหวัดด้วยระบบอิเล็กทรอนิกส์ เพื่อเป็นการพัฒนาประสิทธิภาพ
การอนุญาตให้คนต่างด้าวออกนอกเขตพื้นที่ควบคุม ตามประกาศกระทรวงมหาดไทย เรื่อง การกําหนดเขตพื้นที่ควบคุมและการอนุญาตให้คนต่างด้าวบางจําพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559 โดยได้ดําเนินการพัฒนาระบบการออกหนังสืออนุญาตออกนอกเขตพื้นที่ควบคุม และการรับรายงานตัวคนต่างด้าวซึ่งเป็นชนกลุ่มน้อย ซึ่งจะเริ่มต้นนําร่องให้บริการ ณ ศูนย์บริการประชาชน กรมการปกครอง (วังไชยา) กรุงเทพมหานคร และที่ว่าการอําเภอ จํานวน 29 อําเภอ ใน 7 จังหวัด ประกอบด้วย
(1) จังหวัดกาญจนบุรี จํานวน 4 อําเภอ ได้แก่ อําเภอเมืองกาญจนบุรี อําเภอไทรโยค อําเภอทองผาภูมิ และอําเภอ สังขละบุรี
(2) จังหวัดเชียงราย จํานวน 7 อําเภอ ได้แก่ อําเภอเมืองเชียงราย อําเภอแม่จัน อําเภอเชียงแสน อําเภอแม่สาย อําเภอเวียงป่าเป้า อําเภอแม่ฟ้าหลวง และอําเภอแม่สรวย
(3) จังหวัดเชียงใหม่ จํานวน 6 อําเภอ ได้แก่ อําเภอเชียงดาว อําเภอฝาง อําเภอแม่อาย อําเภอเวียงแหง อําเภอไชยปราการ และอําเภอแม่ริม
(4) จังหวัดแม่ฮ่องสอน จํานวน 5 อําเภอ ได้แก่ อําเภอเมืองแม่ฮ่องสอน อําเภอปาย อําเภอปางมะผ้า อําเภอแม่สะเรียง และอําเภอสบเมย
(5) จังหวัดตาก จํานวน 4 อําเภอ ได้แก่ อําเภอท่าสองยาง อําเภอแม่สอด อําเภอพบพระ และอําเภออุ้มผาง
(6) จังหวัดตราด จํานวน 2 อําเภอ ได้แก่ อําเภอเมืองตราด และอําเภอคลองใหญ่
(7) จังหวัดราชบุรี ได้แก่ อําเภอสวนผึ้ง
รองปลัดกระทรวงมหาดไทย กล่าวเพิ่มเติมว่า การดําเนินการพัฒนาประสิทธิภาพการอนุญาตให้คนต่างด้าวซึ่งเป็นชนกลุ่มน้อยออกนอกเขตพื้นที่จังหวัดด้วยระบบอิเล็กทรอนิกส์นี้ เป็นหนึ่งในโครงการมหาดไทย 4.0 ที่กระทรวงมหาดไทยได้ดําเนินการปฏิรูประบบราชการ ให้มีความทันสมัย รวดเร็ว ถูกต้อง เพื่อบริการประชาชน ทั้งนี้ คาดว่าเมื่อดําเนินการแล้วจะทําให้เกิดความสะดวก รวดเร็ว และสามารถควบคุมการออกหนังสืออนุญาตให้คนต่างด้าวออกนอกเขตพื้นที่ได้อย่างมีประสิทธิภาพ ถูกต้อง แม่นยํา และเป็นการป้องกันการทุจริต ทั้งยังสามารถตรวจสอบและประมวลข้อมูลเป็นเชิงสถิติเพื่อใช้ประโยชน์ในด้านความมั่นคง และด้านอื่น ๆ ที่เกี่ยวข้อง ทั้งนี้ คาดว่าระบบฯ ดังกล่าว จะสามารถเปิดให้บริการได้ในเดือนมิถุนายน 2561 เป็นต้นไป.
ครั้งที่ 108/2561 วันที่ 16 พ.ค.61
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-รมว.วธ. เป็นประธานในพิธีเปิดการแสดงเฉลิมพระเกียรติเนื่องในโอกาสมหามงคลเฉลิมพระชนมพรรษา พระบาทสมเด็จพระเจ้าอยู่หัว ๒๘ กรกฎาคม ๒๕๖๓
วันพฤหัสบดีที่ 23 กรกฎาคม 2563
รมว.วธ. เป็นประธานในพิธีเปิดการแสดงเฉลิมพระเกียรติเนื่องในโอกาสมหามงคลเฉลิมพระชนมพรรษา พระบาทสมเด็จพระเจ้าอยู่หัว ๒๘ กรกฎาคม ๒๕๖๓
รมว.วธ. เป็นประธานในพิธีเปิดการแสดงเฉลิมพระเกียรติเนื่องในโอกาสมหามงคลเฉลิมพระชนมพรรษา พระบาทสมเด็จพระเจ้าอยู่หัว ๒๘ กรกฎาคม ๒๕๖๓
วันที่ ๑๘ กรกฎาคม ๒๕๖๓ เวลา ๑๔.๐๐ น.นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีเปิดการแสดงเฉลิมพระเกียรติเนื่องในโอกาสมหามงคลเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๓ โดยมีนายประทีป เพ็งตะโก อธิบดีกรมศิลปากร กล่าวรายงาน และมีนายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม นางประนอม คลังทอง ผู้ตรวจราชการกระทรวงวัฒนธรรม นายกิตติพันธ์ พานสุวรรณ อธิบดีกรมการศาสนา ผู้บริหารกระทรวงวัฒนธรรม ประชาชนและสื่อมวลชน เข้าร่วม ณ โรงละครแห่งชาติ
ทั้งนี้ กระทรวงวัฒนธรรม โดยกรมศิลปากร จัดการแสดงเฉลิมพระเกียรติเนื่องในโอกาสมหามงคลเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๓ ในวันที่ ๑๘ , ๒๕ กรกฎาคม ๒๕๖๓ และวันที่ ๑๙ , ๒๖ กรกฎาคม ๒๕๖๓ เวลา ๑๔.๐๐ น. ณ โรงละครแห่งชาติ โดยมีการแสดงนาฏศิลป์ไทย การบรรเลงดนตรีไทยและดนตรีสากล เพื่อให้ประชาชนเข้าชม โดยไม่เสียค่าใช้จ่าย
รัฐบาลไทย-ข่าวทำเนียบรัฐบาล-การประชุมคณะกรรมการผู้พิทักษ์ป่าครั้งที่ 2/2561
วันพุธที่ 8 สิงหาคม 2561
การประชุมคณะกรรมการผู้พิทักษ์ป่าครั้งที่ 2/2561
การประชุมคณะกรรมการผู้พิทักษ์ป่าครั้งที่ 2/2561
การประชุมคณะกรรมการผู้พิทักษ์ป่าครั้งที่ 2/2561
วันที่ 7 สิงหาคม 61กระทรวงทรัพยากรธรรมชาติและสิ่งแวดล้อม จัดการประชุมคณะกรรมการผู้พิทักษ์ป่าครั้งที่ 2/2561 เพื่อร่วมพิจารณาร่างระเบียบมูลนิธิผู้พิทักษ์ป่า ว่าด้วยการหาเงิน การบัญชี ทรัพย์สิน และการเก็บรักษาทรัพย์สิน พ.ศ.... (ร่าง) หลักเกณฑ์การให้ความช่วยเหลือ และแนวทางการจัดกิจกรรมการหารายได้ของมูลนิธิ โดยมี รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธาน และมี อธิบดีกรมอุทยานแห่งชาติ สัตว์ป่า และพันธุ์พืช (นายธัญญา เนติธรรมกุล) รองอธิบดีกรมป่าไม้ทั้ง 3 รอง และเจ้าหน้าที่จากทั้ง 2 กรม เข้าร่วมการประชุม ณ ที่ทําการมูลนิธิผู้พิทักษ์ป่า กรมอุทยานแห่งชาติ สัตว์ป่า และพันธุ์พืช
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 2 มกราคม 2562
วันพฤหัสบดีที่ 3 มกราคม 2562
สรุปข่าวการประชุมคณะรัฐมนตรี 2 มกราคม 2562
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี